EGIBAR ARTOLA (EAJ, 2018-05-24):
Baina ikusten dudana da, dagoela halako gaixotasun bat.
Ez dakit gaixotasuna bezala deitu, baina dago PNV dependentzia bat. PNVren dependentzia bat politika egiteko garaian.
Eta izan zaitezte aske, libre, proposatzaile, nahi duzuena baina PNVren arrastoa jarraitzea beti ez da txarra izaten, baina PNV fiskalizatzea orduro-orduro, egunero-egunero, beste zerbait egiten dakizuela erakutsi, politikan ere.
Zergatik, hori esanda, nik bai esaten dut, eta autokritika eginez, ez dugula bete emandako hitza. Egia da. Guk geure burua behartu egin genuen, egin dugu, 155a desaktibatzen ez zen bitartean, ez genuela aurrekonturik onetsiko. Hori publikoki eta ozenki esan dugu.
Beste inork ez du egin hori ere. Zuek ez duzue egin. Eta Podemosekoek are gutxiago. PNVk bere buruari jarri dio baldintza hori. Desaktibatzen ez den bitartean, ez ditugu Presupuestoak babestuko.
Eta hor ibili gara, ahalegina izan da erabateko. Ahalegina erabatekoa, ahalmena mugatua. Ez dugu lortu, ez dugu lortu desaktibatzea.
Ez dakit noiz. Batzuk esaten dute berehala desaktibatuko da, baina guk ez dugu lortu. Eta geure burua egin genuen baldintzatu. Hori aitortu behar baldin bada, aitortzen dugu. Hori da gure bekatua. Hori da gure errua...
...geure burua egin genuen baldintzatu. Hori da aitortu behar baldin bada, aitortzen dugu. Hori da gure bekatua, hori da gure errua. Baina beste inork ez du egin hori, beste inork ez du egin.
Esplikatu daiteke? Justifikatu daiteke? Nik uste dut baietz, arrazoiak egon bazeudelako eta badaudelako. Zuek gogoan izango duzue, hain zuzen ere, osoko zuzenketak eztabaidatu behar ziren garaian Euzko Alderdi Jeltzaleak ezer negoziatu gabe jarri zuen aurrebaldintza bezala zuzenketa haiek atzera botatzeko pentsioen igoera bermatu egin behar zela; Legebiltzar honek martxoaren 1ean ebazpen baten eskutik aldarrikapen haietako bat.... Zuk zenbat lortu dituzu? Erdia? Lau? Edo bost? Bat, IPC-ren igoera, guk presentatu egingo genuela eta Alderdi Popularrak onartu egin zuen eta debatea hasi zen. Gure errua zein izan da? Negoziatzen hasten zarenean, negoziazioa aurrera doa eta beste bariablea ondo neurtu ez genuelako, gure indarrak ez direlako guk pentsatzen dugun adinakoak; ahalegina bai baina ahalmena mugatua. Eta hori da politika. Guk esplikazioa eman beharra daukagu.
Baina esplikazioa emateko bide bat izan daiteke, besteak beste, taldeko batzuekin hitz egina daukat eta beno, alderdi barruan hitz egingo dugu, hitzarmena ezagutzen denean  - ez 155ekoa, ikusiko dugu noiz desaktibatzen den - , nik egingo nukeena da, behintzat proposamena hortik joango da, atalez atal, lurraldez lurralde eta herriz herri lortu diren partidak, nominalak edo ez nominalak, goizeko lehenengo puntuan Ezkerraldeko udaletxeez jardun dugu, hor lortutako konpromiso ekonomikoak, bertako udaletan eta mankomunitatetan, edo batzar nagusietan edo Legebiltzar honetara ekarriko ditugu ezer gutxi aipatu duzu. Lortu den hori ebatzi dezagun jendeak esan dezan "aizu, pentsiotik hasita, aizu, lortu duzuena ez du balio".
Begiratu zer aldaketa demagogikoa egin daitekeen IPCren igoera bermatzetik momentu honetan esatea derrigorrez gutxieneko pentsioak 1.080ra ekarri behar dela. Hori eztabaidatu genuen baina martxoaren 1ean zer erabaki genuen? PNVk mahai gainean jarri duena. Horregatik, esaten dudanean ez dugula bete emandako hitza, ez genuela behar bezala neurtu, inork behartu ez gintuenean. Katalanek beraiek esaten ziguten, eta esaten digute atzo gauean ere bai, ahaleginetan jarraitzeko. Ez dute inondik ere ikusten gure erabaki edo dena delako hori traizio bezala.
Guk aitortzen dugu ahalegin guztiak egin ditugula eta ez dugula lortu, eta agian egin genezakeen baita ere sailez sail edo pausoz pauso lortu ditugun gutxi ezer edo ezer gutxi horiek utzi bide bazterrean eta ezer ere ez lortu edo ekarri, edo dena delakoa. Baina ahalegina egin genuen.
Gero beste kontu bat da zeinekin egiten den tratua. Alderdi Popularra ez genuen guk aukeratu. Alderdi Popularra eta Rajoy beste batzuek bozkatu zuten, guk kontra bozkatu genuen. Eta alternatiba bat posible ez zela zuek, Elkarrekin Podemosekoek, nik baino hobeto dakizue, eta orduko kalkuluak eta dena delako estrategiek ere sortu zutela sortu zutena.
Guk ahalegin horretan beti aurkeztu izan ditugu euskal erakundeetatik, instituzioetatik, elkarteetatik bere bidea demostratzen duten horien aldeko defentsa. PNVk ez du beretzat ezer negoziatzen.
Legebiltzar honek ebazten dituen proposamenen eskutik eta gainontzeko instituzioen eskutik lanean jarduten du ia egia bilatu daitezkeen proposamen horiek.
Besteak beste, baita ere aipatu izan denez baita ere espetxe politika tokatzen denean, bestela guk perspektiba bat daukagu eta gai hauekin txukun jokatzea gustatzen zaigu. Ze oso erraza litzateke erantzun gisa esatea "aizu, zabaldu zuk atea eta joango naiz ni atzetik".
Euzko Alderdi Jeltzaleak ez dio inori esaten hori egiteko. Ahal baldin badu bera saiatzen da ate horiek zabaltzen eta politikak aldatzen.
Eskerrik asko.